**Firmám v stavebníctve bolo zadaných o 32,8 % menej verejných zákaziek ako vlani**

**Bratislava, 23. 11. 2023 – Produkciu slovenského stavebníctva stále silne ovplyvňuje vývoj verejného obstarávania. Podľa údajov za 1. až 3. štvrťrok bolo vydaných 1 118 oznámení o stavebnej zákazke, čo v porovnaní s predchádzajúcim rokom predstavovalo pokles o 23,6 %. Na celkovú produkciu slovenského stavebníctva, ktoré aktuálne prechádza stagnáciou +0,1 %, má významný vplyv predovšetkým hodnota zadaných zákaziek, ktoré boli už vysúťažené a zadané zhotoviteľom. Za 1. až 3. štvrťrok bolo zadaných o 32,8 % menej zákaziek ako v rovnakom období predchádzajúceho roka. Celkovo bolo za prvé tri štvrťroky tohto roka zadaných 815 verejných zákaziek. Vyplýva to z Polročnej štúdie slovenského stavebníctva H2/2023 spracovanej analytickou spoločnosťou CEEC Research.**

**Počet oznámení o verejnom obstarávaní klesol o 23,6 %**

Z pohľadu objemu práce hrajú verejné zákazky v stavebníctve veľmi zásadnú úlohu a tvoria okolo 40 - 50 % stavebných výkonov. Sú nezastupiteľnou súčasťou kondície tohto sektora domácej ekonomiky. Slovenské stavebníctvo aktuálne prechádza stagnáciou +0,1 % (kĺzavý priemer stavebnej produkcie za posledných 12 mesiacov). Pre vývoj slovenského stavebníctva v tomto roku je dôležitým faktorom, ako investície štátu a ďalších verejných zadávateľov tvoria zásobu práce.

V januári až septembri 2023 bolo vydaných 1 118 oznámení o stavebnej zákazke, čo v porovnaní s predchádzajúcim rokom predstavovalo pokles o 23,6 %. Ak by sme porovnávali iba nadlimitné zákazky, dostaneme medziročný rast počtu oznámení o zákazke o 15,3 %. Medziročné zmeny sú do určitej miery spôsobené vysokou porovnávacou základňou.

**Počet oznámení o zákazke**

|  |  |  |
| --- | --- | --- |
| Verejné zákazky v stavebníctve | Celkom | Nadlimitné |
| počet | medziročná zmena v % | počet | medziročná zmena v % |
| 2013 | 3 307 | 🡅 | +62,9 | 75 | 🡅 | +63,0 |
| 2014 | 2 822 | **🡇** | -14,7 | 98 | 🡅 | +30,7 |
| 2015 | 3 776 | 🡅 | +33,8 | 92 | **🡇** | -6,1 |
| 2016 | 2 930 | **🡇** | -22,4 | 53 | **🡇** | -42,4 |
| 2017 | 2 057 | **🡇** | -29,8 | 63 | 🡅 | +18,9 |
| 2018 | 1 687 | **🡇** | -18,0 | 80 | 🡅 | +27,0 |
| 2019 | 1 313 | **🡇** | -22,2 | 101 | 🡅 | +26,3 |
| 2020 | 1 100 | **🡇** | -16,2 | 86 | **🡇** | -14,9 |
| 2021 | 1 825 | 🡅 | +65,9 | 155 | 🡅 | +80,2 |
| 2022 | 1 720 | **🡇** | -5,8 | 212 | 🡅 | +36,8 |
| január až september 2023 | 1 118 | **🡇** | -23,6 | 196 | 🡅 | +15,3 |

Zdroj: Vestník verejného obstarávania, výpočty CEEC Research

Celková predpokladaná hodnota oznámenia o stavebnej zákazke v januári až septembri 2023 predstavovala 2 574 mil. EUR a bol zaznamenaný jej medziročný pokles o 12,3 %. Pre nadlimitné zákazky klesla hodnota o 8,6 %. Aj v prípade hodnoty zákaziek bolo medziročné porovnanie ovplyvnené vysokou porovnávacou základňou.

**Hodnota oznámení o zákazke**

|  |  |  |
| --- | --- | --- |
| Verejné zákazky v stavebníctve | Celkom | Nadlimitné |
| mil. EUR | medziročná zmena v % | mil. EUR | medziročná zmena v % |
| 2013 | 3 907 | 🡅 | +67,0 | 2 656 | 🡅 | +52,0 |
| 2014 | 2 517 | **🡇** | -35,6 | 1 075 | **🡇** | -59,5 |
| 2015 | 3 240 | 🡅 | +28,7 | 1 848 | 🡅 | +71,9 |
| 2016 | 1 948 | **🡇** | -39,9 | 1 028 | **🡇** | -44,4 |
| 2017 | 2 597 | 🡅 | +33,3 | 1 486 | 🡅 | +44,6 |
| 2018 | 2 236 | **🡇** | -13,9 | 1 338 | **🡇** | -24,1 |
| 2019 | 2 964 | 🡅 | +32,6 | 1 989 | 🡅 | +76,3 |
| 2020 | 1 978 | **🡇** | -33,3 | 1 189 | **🡇** | -40,2 |
| 2021 | 2 458 | 🡅 | +24,3 | 1 166 | **🡇** | -1,9 |
|  2022 | 3 719 | 🡅 | +51,3 | 2 565 | 🡅 | +119,9 |
| január až september 2023 | 2 574 | **🡇** | -12,3 | 1 784 | **🡇** | -8,6 |

Zdroj: Vestník verejného obstarávania, výpočty CEEC Research

*„Začiatok tohto roka veľmi ovplyvnilo, že verejní obstarávatelia boli opatrní k vývoju cien stavebných materiálov. Až v priebehu roka dochádzalo k navráteniu dôvery vďaka utlmeniu dynamiky rastu cien stavebných materiálov. Postupne trh smeruje k novej stabilnej hladine, čo pomôže aj zadávateľom pri rozhodovaní nad schválenými rozpočtami,“* hovorí **Michal Vacek, výkonný riaditeľ CEEC Research**.

Zo zákaziek, ktoré boli oznámené v januári až septembri 2023, ich bolo zatiaľ zrušených 14 %, zatiaľ čo zadaných bolo neskôr 40 %. Pokiaľ ide o predbežný objem, bolo zatiaľ zadaných 23 % a zrušených 7 % z celkovej hodnoty zákaziek oznámených v januári až septembri 2023. Ich skutočná zadaná hodnota bola len 0,6 mld. EUR, pretože zadaná hodnota bola zatiaľ o cca 8 % nižšia ako pri oznámení. Z celkového objemu oznámených zákaziek boli neskôr zrušené zákazky za 0,2 mld. EUR (teda 7 % z oznámených). Po odpočítaní zadaných a zrušených zákaziek zostáva v systéme ešte 1,8 mld. EUR (teda 69 %), ktoré neboli zatiaľ zadané alebo zrušené.

***Graf - Oznámené stavebné zákazky***



Najväčšie verejné zákazky oznámila Fakultná nemocnica F.D. Roosevelta Banská Bystrica na rekonštrukciu a dostavbu areálu nemocnice za 350 mil. EUR (bez DPH), ďalej Univerzitná nemocnica Martin na výstavbu novej nemocnice sv. Martina za 245 mil. EUR alebo Národná diaľničná spoločnosť na stavbu R1 v úseku Banská Bystrica – Slovenská Ľupča za 89 mil. EUR. Ďalšie veľké stavebné zákazky v hodnote desiatok miliónov EUR oznámili aj Nemocnica Agel Levice, Nemocnica Poprad, Dopravný podnik mesta Žiliny či Železnice Slovenskej Republiky.

**Zadaných verejných zákaziek v stavebníctve je o tretinu menej ako vlani**

Na celkovú produkciu slovenského stavebníctva má významný vplyv predovšetkým hodnota zadaných zákaziek, ktoré boli už vysúťažené a zadané zhotoviteľom. V januári až septembri 2023 bolo zadaných 815 stavebných zákaziek, čo je o 32,8 % menej ako v predchádzajúcom roku. Ak by sme porovnali iba nadlimitné zákazky, dostaneme pokles o 10,3 %. Niektoré zadávacie konania stále bežia a tiež nie všetky oznámenia o zadaní zákazky boli dodané, preto možno očakávať, že v ďalších mesiacoch budú dáta ešte aktualizované.

*"Čo sa týka verejných zákaziek v roku 2023 sme vzhľadom na postkovidové obdobie očakávali v rámci stavebníctva podstatne väčšiu aktivitu štátnych investorov. Je nepochopiteľné, že viaceré významné projekty, na ktoré je niekoľko rokov vydané stavebné povolenie, nedostali zelenú. Pritom v nie jednom prípade ide o záväzky Slovenska voči Európskej únii, alebo o možnosť čerpania finančných prostriedkov z eurofondov,"* komentuje **Ján Jakubov, člen predstavenstva Slovenskej komory stavebných inžinierov.**

**Počet oznámení o zadaní verejnej zákazky**

|  |  |  |
| --- | --- | --- |
| Stavebné zákazky  | Celkom | Nadlimitné |
| počet | medziročná zmena v % | počet | medziročná zmena v % |
| 2013 | 2 655 | 🡅 | +32,3 | 39 | **🡇** | -23,5 |
| 2014 | 2 004 | **🡇** | -24,5 | 56 | 🡅 | +43,6 |
| 2015 | 2 302 | 🡅 | +14,9 | 73 | 🡅 | +30,4 |
| 2016 | 2 166 | **🡇** | -5,9 | 41 | **🡇** | -43,8 |
| 2017 | 1 372 | **🡇** | -36,7 | 49 | 🡅 | +19,5 |
| 2018 | 1 063 | **🡇** | -22,5 | 44 | **🡇** | -10,2 |
| 2019 | 975 | **🡇** | -8,3 | 61 | 🡅 | +38,6 |
| 2020 | 858 | **🡇** | -12,0 | 79 | 🡅 | +29,5 |
| 2021 | 1 238 | 🡅 | +44,3 | 96 | 🡅 | +21,5 |
| 2022 | 1 518 | 🡅 | +22,6 | 232 | 🡅 | +141,7 |
| január až september 2023 | 815 | **🡇** | -32,8 | 156 | **🡇** | -10,3 |

Zdroj: Vestník verejného obstarávania, výpočty CEEC Research

*„Uplynulé roky v oblasti verejných stavebných zákaziek boli rokmi premárnených príležitostí, ktoré sa premietli nie len do nedobrých výsledkov domácich stavebných firiem ale aj negatívnych ekonomický dôsledkov pre celú slovenskú ekonomiku. A to všetko za premárnenia prostriedkov z fondov EU určených na stavebné investície. Niektorí kolegovia tvrdia, že verejné stavebníctvo na Slovensku už musí začať len rásť, pretože nižšie sa už klesnúť nedá,“* myslí si **Pavol Kováčik, prezident Zväzu stavebných podnikateľov Slovenska**.

Hodnota zákaziek zadaných v januári až septembri 2023 predstavovala 1 886 mil. EUR a medziročne stúpla o 7,3 %, čo je pozitívny indikátor, ale stále je to menej ako je hodnota inflačného koeficientu pre tento rok. Ak by sme posudzovali hodnotu zadaných zákaziek iba pre nadlimitné zákazky, dostaneme medziročný rast o 37,3 %.

**Hodnota oznámenia o zadaní zákazky**

|  |  |  |
| --- | --- | --- |
| Stavebné zákazky | Celkom | Nadlimitné |
| mil. EUR | medziročná zmena v % | mil. EUR | medziročná zmena v % |
| 2013 | 2 598 | 🡅 | +80,3 | 1 884 | 🡅 | +96,4 |
| 2014 | 2 413 | **🡇** | -7,1 | 1 712 | **🡇** | -9,2 |
| 2015 | 1 671 | **🡇** | -30,8 | 860 | **🡇** | -49,8 |
| 2016 | 2 119 | 🡅 | +26,9 | 1 513 | 🡅 | +76,0 |
| 2017 | 1 313 | **🡇** | -38,1 | 839 | **🡇** | -44,6 |
| 2018 | 1 107 | **🡇** | -15,7 | 525 | **🡇** | -37,4 |
| 2019 | 1 495 | 🡅 | +35,1 | 890 | 🡅 | +69,5 |
| 2020 | 1 912 | 🡅 | +27,8 | 1 405 | 🡅 | +57,9 |
| 2021 | 1 599 | **🡇** | -16,3 | 908 | **🡇** | -35,4 |
| 2022 | 2 389 | 🡅 | +49,4 | 1 490 | 🡅 | +64,1 |
| január až september 2023 | 1 886 | 🡅 | +7,3 | 1 457 | 🡅 | +37,3 |

Zdroj: Vestník verejného obstarávania, výpočty CEEC Research

Najväčšie verejné zákazky, ktoré boli zadané zhotoviteľom, vysúťažila v júni Národná diaľničná spoločnosť na stavbu R4 Prešov – severný obchvat v hodnote 338 mil. mil. EUR alebo Železnice Slovenskej republiky na stavbu elektrifikácie a rekonštrukciu úseku trate Bánovce nad Ondavou - Humenné v hodnote 216 mil. EUR. Medzi veľkých investorov sa v tomto roku zaradili aj Slovenská elektrizačná prenosová sústava s realizáciou diela Transformovňa Senica za 34 mil. EUR. Veľké investičné akcie sú tiež Odkanalizovanie obce Pribeta a čistiareň odpadových vôd Pribeta (16 mil. EUR), výstavba futbalového štadióna v Prešove (16 mil. EUR) alebo rekonštrukcia futbalového štadióna v Komárne (19 mil. EUR).

*"Očakávam na budúci rok rast dopytu po projektových prácach, ktoré by malo generovať ambície novej vlády podporiť investície, ktoré sú prirodzenou a garantovanou podmienkou zvýšenia ekonomického rastu, ktorý potrebujeme,"* hovorí **Ján Majerský, generálny riaditeľ spoločnosti Proma**.

***Graf Zadané stavebné zákazky***



**POLROČNÁ ŠTÚDIA SLOVENSKÉHO STAVEBNÍCTVA H2/2023 BUDE ZVEREJNENÁ NA** [**WWW.CEEC.EU**](http://WWW.CEEC.EU) **PRI PRILEŽITOSTI KONFERENCIE SETKANIE LÍDROV SLOVENSKÉHO STAVEBNÍCTVA 2023/H2 V UTOROK 28. 11. 2023 V BRATISLAVE.**

**Kontakt pre média:**

Ing. Petr Ondrášek, senior konzultant CEEC Research
(+420) 602 303 990, ondrasek@ceec.eu

Spoločnosť CEEC Research je poprednou analytickou a výskumnou spoločnosťou zameriavajúcou sa na vývoj vybraných sektorov ekonomiky v krajinách strednej Európy. Jej štúdie sú využívané v súčasnej dobe viac ako 17 000 spoločnosťami. Spoločnosť CEEC Research vznikla v roku 2005 ako analytická organizácia špecializujúca sa na spracovanie výskumov a analýz stavebného sektora, následne sa analytické zameranie rozšírilo aj na ďalšie sektory ekonomiky, vrátane stavebníctva.